**Platobný poriadok**

**Materská škola - Šťastná škôlka/ HAPPY-TIME ŠUMAVSKÁ**

**Vypracoval riaditeľ materskej školy: Miroslava Sekáčová**

**Platobný poriadok prijatý dňa 27.06.2022, s účinnosťou odo dňa 01.09.2022**

1. **Rezervačný poplatok**

Miesto v materskej škole je možné rezervovať na základe záväznej prihlášky a prijatí úhrady rezervačného poplatku vo výške 175 EUR. Rezervačný poplatok sa uhrádza za každé dieťa. Rezervačný poplatok musí byť poukázaný na účet zriaďovateľa najneskôr do dvoch týždňov od podania záväznej prihlášky. V prípade stornovania prihlášky zo strany žiadateľa (zákonného zástupcu) je žiadateľ povinný zaplatiť škole stornopoplatok vo výške rezervačného poplatku t.j. v hodnote 175 EUR. Poskytovateľ je oprávnený započítať stornopoplatok voči zaplatenému rezervačnému poplatku. Dieťa je prijaté až po podpísaní zmluvy o poskytovaní služieb súvisiacich so starostlivosťou o dieťa a po zaplatení rezervačného poplatku. Rezervačný poplatok bude zaúčtovaný v rámci prvej úhrady školného.

Prijatie dieťaťa do školy podlieha okrem podpísania zmluvy a zaplatenia školného aj preskúšaniu dieťaťa t.j. vstupná diagnostika. V prípade, ak dieťa pri preskúšaní nedosiahne uspokojivé výsledky, poskytovateľ je oprávnený odstúpiť od zmluvy, pričom zaplatený rezervačný poplatok a príslušné školné bude vrátené.

1. **Školné a stravné**

Školné a stravné za materskú školu sa po dohode so poskytovateľom uhrádza bezhotovostným prevodom na účet zriaďovateľa materskej školy jedným z nasledovných spôsobov:

1. v jednej ročnej splátke splatnej do dvoch týždňov od termínu nástupu;
2. v dvoch splátkach vo výške 50 % ročného poplatku (školné, stravné), z toho prvá splátka je splatná do 10 dní od nástupu, druhá splátka je splatná po uplynutí šiestich kalendárnych mesiacov od nástupu dieťaťa ;
3. v 12 mesačných splátkach splatných vopred do 10. dňa mesiaca predchádzajúceho mesiacu, za ktorý sú poplatky (školné, stravné) splatné.

Školné sa účtuje ako základná sadzba, prípadne redukovaná o súrodeneckú zľavu, nasledovne:

1. skupina od dvoch do troch rokov: celodenný pobyt vo výške 470 EUR + 100 EUR stravné a poldenný pobyt vo výške 405 EUR + 90 EUR stravné;
2. skupina od troch rokov do piatich rokov: celodenný pobyt vo výške 470 EUR + 100 EUR stravné a poldenný pobyt vo výške 405 EUR + 90 EUR stravné;
3. od päť rokov do šesť rokov celodenný pobyt vo výške 470 EUR + 100 EUR stravné a poldenný pobyt vo výške 405 EUR + 90 EUR stravné (výnimočne v prípadoch odloženia školskej dochádzky).
4. skupina od dvoch do troch rokov: celodenný pobyt/ 3 dni v týždni vo výške 350 EUR + 60 EUR stravné;
5. skupina od troch rokov do piatich rokov: celodenný pobyt vo výške 350 EUR + 60 EUR stravné;

V školnom za materskú školu nie je zahrnutá celodenná strava a nápoje (desiata, obed a olovrant), prípadne poldenná strava a nápoje (desiata a obed), výchovno-vzdelávacie podujatia a exkurzie v rámci osnov, krúžky materskej školy. Školské výlety a iné mimoškolské činnosti, ako aj všetky kurzy, budú účtované zvlášť.

V prípade prijatia do materskej školy v priebehu školského roka sa školné hradí v pomernej výške začínajúc dňom nástupu. Školné sa uhrádza v mene EUR na účet poskytovateľa uvedeného v zmluve a v splátkovom kalendári.

Súrodeneckou zľavou sú rodičia, ktorých viaceré deti navštevujú materskú školu, dodatočne finančne odbremenení. Súrodenecká zľava obnáša:

1. pri 2 deťoch: zľava 10% pre druhé dieťa zo školného;
2. pri 3 deťoch: zľava 10% pre tretie dieťa zo školného, 5% pre druhé dieťa
3. pri 4 a viacerých deťoch: zľava 10% pre prvé dve deti zo školného.
4. **Dôsledky omeškania s platením úhrad školného a stravného**

Pri omeškaní s platením školného a/alebo stravného vzniká poskytovateľovi nárok na zákonný úrok z omeškania. V prípade omeškania s platbou školného a/alebo stravného za materskú školu bude zákonnému zástupcovi zaslaná písomná upomienka s uvedením výšky dlhu a lehoty splatnosti dlžnej sumy. Za každú upomienku bude uplatnený administratívny poplatok vo výške 10,- EUR. V prípade, že po prvej upomienke nebude platba bezodkladne uhradená, bude poskytovateľ okrem úroku z omeškania účtovať zmluvnú pokutu vo výške 0,5 % z dlžnej sumy za každý deň omeškania. Ak nebude dlžná suma uhradená ani v lehote 5 dní od doručenia prvej písomnej upomienky poskytovateľa, je poskytovateľ oprávnený písomne odstúpiť od zmluvy s okamžitou účinnosťou a je z tohto dôvodu oprávnený odmietnuť prijatie dieťaťa do školy v ďalšom období.

1. **Vyúčtovanie**

Vyúčtovanie platieb školného a stravného prebieha štvrťročne. Poskytovateľ je oprávnený jednostranne započítať svoje splatné pohľadávky, vrátane úrokov z omeškania, zmluvných pokút či admin. poplatku, voči prijatým platbám poplatkov za starostlivosť a stravu. Ak po vyúčtovaní bude suma preplatku menšia ako dlžná suma, je zákonný zástupca povinný bezodkladne poukázať dlžnú sumu bezhotovostným prevodom na bankový účet poskytovateľa najneskôr do troch pracovných dní od obdržania vyúčtovania. V prípade preplatku, tento bude vrátený bezhotovostným prevodom na bankový účet zákonného zástupcu.

1. **Zvýšenie poplatkov za starostlivosť a poplatkov za stravu**

Zvýšenie poplatkov za starostlivosť a stravu bude oznámené zákonnému zástupcovi minimálne dva mesiace pred účinnosťou zmeny.

Jednorazové zvýšenie poplatku za starostlivosť nesmie presiahnuť 10 % z celkovej hodnoty aktuálne platného poplatku za starostlivosť (cena spolu aj so stravou).

Poplatok za stravu môže poskytovateľ zvýšiť, ak dôjde k zvýšeniu nákladov poskytovateľa na zabezpečenie stravy, predovšetkým v prípade zvýšenia cien zo strany dodávateľov stravy.

1. **Nárok na vrátenie poplatku za starostlivosť a poplatku za stravu počas trvania zmluvy**

Zákonný zástupca má nárok na vrátenie poplatku za za stravu len za podmienok uvedených v zmluve, v tomto Platobnom poriadku a Prevádzkovom poriadku. Poplatok bude vrátený pri štvrťročnom zúčtovaní v zmysle bodu 4. tohto Platobného poriadku.

Za obdobie neprítomnosti dieťaťa v zariadení poskytovateľa sa neúčtuje poplatok za stravu, ak zákonný zástupca riadne odhlásil dieťa najneskôr do 7:30 hod. toho pracovného dňa, na ktorý má byť dieťa odhlásené, v opačnom prípade má poskytovateľ právo účtovať za daný deň stravné v plnej výške.

Za dobu neprítomnosti dieťaťa v zariadení poskytovateľa nemá zákonný zástupca nárok na zľavu z poplatku za starostlivosť alebo na vrátenie uhradeného poplatku za starostlivosť resp. jeho alikvótnej časti.

Nárok na vrátenie poplatku za starostlivosť či jeho alikvótnu časť nevzniká ani v prípade obmedzenia prevádzky alebo dočasného prerušenia prevádzky materskej školy v prípadoch uvedených v Článku X. Prevádzkového poriadku „Obmedzenie alebo dočasné prerušenie prevádzky materskej školy“, pričom počas doby obmedzenia prevádzky alebo dočasného prerušenia prevádzky sú zákonní zástupcovia naďalej povinní platiť poplatok za starostlivosť vo výške podľa aktuálne platného Cenníka, ak poskytovateľ v danom prípade nerozhodol inak, t.j. zákonní zástupcovia nemajú nárok požadovať vrátenie zaplateného poplatku za starostlivosť ani zľavu za obdobie, v ktorom materská škola fungovala v obmedzenom režime alebo počas ktorého bola prevádzka materskej školy dočasne prerušená (najmä v prípade školských prázdnin; v prípade pandémie chrípky alebo inej infekčnej choroby; z rozhodnutia/opatrenia štátu ako napr. v prípade pandémie COVID-19; v prípadoch vyššej moci - povodne, kalamity, problémy s obmedzenou dopravou počas summitov; alebo v prípade havarijného stavu alebo z technických príčin).

1. **Ukončenie zmluvy**

V prípade ukončenia zmluvy zašle poskytovateľ zákonnému zástupcovi elektronickou poštou (e-mailom) písomnú informáciu o celkovom vyúčtovaní a úhrade preplatku alebo nedoplatku. Prípadný preplatok bude vrátený a poukázaný na bankový účet určený zákonným zástupcom najneskôr v najbližšom vyúčtovacom období. Prípadný nedoplatok je zákonný zástupca povinný bezodkladne uhradiť na bankový účet poskytovateľa, najneskôr do 15 dní odo dňa obdržania vyúčtovania poskytovateľa.

1. **Platnosť**

O akýchkoľvek zmenách Platobného poriadku alebo o zmene Cenníka rozhoduje poskytovateľ. Zákonní zástupcovia budú vopred informovaní o všetkých zmenách tohto Platobného poriadku a/alebo Cenníka, a to písomne prostredníctvom e-mailu a/alebo na to určenej aplikácie (twigsee, alebo iná aplikácia určená poskytovateľom) a súčasne uverejnením aktuálneho platného znenia na nástenke vo vstupnej chodbe zariadenia poskytovateľa. V prípade zmeny Platobného poriadku a/alebo Cenníka je poskytovateľ povinný informovať zákonného zástupcu najneskôr dva mesiace pred nadobudnutím účinnosti nového Cenníka/Platobného poriadku spolu s oznámením nových podmienok Platobného poriadku a/alebo Cenníka a uvedením dátumu účinnosti nového Platobného poriadku a/alebo Cenníka.

**Tento Platobný poriadok bol prijatý dňa 27.06.2022 a nadobúda účinnosť dňa 01.09.2022.**